PATVIRTINTA

Rokiškio rajono savivaldybės tarybos

2020 m. balandžio 24 d. sprendimu Nr. TS-

**ROKIŠKIO R. KAVOLIŠKIO MOKYKLOS-DARŽELIO REORGANIZAVIMO,**

**PRIJUNGIANT PRIE ROKIŠKIO MOKYKLOS-DARŽELIO „ĄŽUOLIUKAS“,**

 **SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Rokiškio r. Kavoliškio mokyklos-darželio ir Rokiškio mokyklos-darželio ,,Ąžuoliukas“ reorganizavimo sąlygų aprašas (toliau – Aprašas) nustato biudžetinės įstaigos – Rokiškio r. Kavoliškio mokyklos-darželio reorganizavimą, prijungiant jį prie dalyvaujančios reorganizavime Rokiškio mokyklos-darželio ,,Ąžuoliukas“.

2. Šis Aprašas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.95, 2.96 straipsniu, 2.97 straipsnio 3 dalimi, 2.99, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4 ir 7 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2 ir 6 dalimis, Mokyklų, vykdančių formaliojo švietimo programas, tinklo kūrimo taisyklėmis, Rokiškio rajono savivaldybės tarybos 2020 m. vasario mėn. 27 d. sprendimu Nr. TS-42 „Dėl sutikimo reorganizuoti Rokiškio r. Kavoliškio mokyklą-darželį, prijungiant jį prie Rokiškio mokyklos-darželio „Ąžuoliukas““.

**II SKYRIUS**

**REORGANIZUOJAMA IR REORGANIZAVIME DALYVAUJANČIOS ĮSTAIGOS**

3. Reorganizuojamas juridinis asmuo:

3.1. pavadinimas - Rokiškio r. Kavoliškio mokykla-darželis;

3.2. teisinė forma – biudžetinė įstaiga;

3.3. buveinė ‒ Sodo g. 1, Kavoliškis, LT-42345 Rokiškio r.;

3.4. juridinio asmens kodas – 190246052;

3.5. registras, kuriame kaupiami ir saugomi Rokiškio r. Kavoliškio mokyklos-darželio duomenys – Lietuvos Respublikos valstybės įmonė Registrų centras (Juridinių asmenų registras);

3.6. savininkas – Rokiškio rajono savivaldybė. Savininko teises ir pareigas įgyvendinanti institucija – Rokiškio rajono savivaldybės taryba.

4. Dalyvaujantis reorganizavime juridinis asmuo:

4.1. pavadinimas - Rokiškio mokykla-darželis ,,Ąžuoliukas“;

4.2. teisinė forma – biudžetinė įstaiga;

4.3. buveinė – Taikos g. 15, LT-42142 Rokiškis;

4.4. juridinio asmens kodas – 190238290; ;

4.5. registras, kuriame kaupiami ir saugomi Rokiškio mokyklos-darželio duomenys – Lietuvos Respublikos valstybės įmonė Registrų centras (Juridinių asmenų registras);

4.6. savininkas – Rokiškio rajono savivaldybė. Savininko teises ir pareigas įgyvendinanti institucija – Rokiškio rajono savivaldybės taryba.

**III SKYRIUS**

**REORGANIZAVIMO BŪDAS IR TIKSLAS, PO REORGANIZAVIMO VEIKSIANTI BIUDŽETINĖ ĮSTAIGA IR PO REORGANIZAVIMO VEIKSIANČIOS ĮSTAIGOS TEISES IR PAREIGAS ĮGYVENDINANTI INSTITUCIJA**

 5. Reorganizavimo būdas – prijungimas: Rokiškio r. Kavoliškio mokykla-darželis prijungiamas prie Rokiškio mokyklos-darželio „Ąžuoliukas“.

6. Reorganizavimo tikslas – optimizuoti Rokiškio r. Kavoliškio mokyklos-darželio ir Rokiškio mokyklos-darželio „Ąžuoliukas“ valdymą, racionaliau panaudojant įstaigų ugdymo organizavimo ir valdymo, švietimo pagalbos bei aplinkos lėšas užtikrinant kokybišką priskirtų funkcijų vykdymą.

7. Rokiškio r. Kavoliškio mokykla-darželis po reorganizavimo baigia savo veiklą kaip juridinis asmuo ir tampa Rokiškio mokyklos-darželio „Ąžuoliukas“ Kavoliškio skyriumi (adresas – Sodo g. 1, Kavoliškis, LT-42345, Rokiškio r.).

 8. Po reorganizavimo veiksianti biudžetinė įstaiga ‒ Rokiškio mokykla-darželis ,,Ąžuoliukas“ (adresas – Taikos g. 15, LT-42142, Rokiškis), turinti teritorinį struktūrinį padalinį – Kavoliškio skyrių.

9. Po reorganizavimo savininko teises ir pareigas įgyvendinanti institucija – Rokiškio rajono savivaldybės taryba.

**IV SKYRIUS**

**MOMENTAS, NUO KURIO PASIBAIGIANČIOS BIUDŽETINĖS ĮSTAIGOS TEISĖS IR PAREIGOS PEREINA PO REORGANIZAVIMO VEKSIANČIAI BIUDŽETINEI ĮSTAIGAI**

10. Pasibaigus reorganizavimui, baigiasi Rokiškio r. Kavoliškio mokyklos-darželio teisės ir pareigos, kurios nuo 2020 m. rugpjūčio 28 d. pereina tęsiančiai veiklą po reorganizavimo Rokiškio mokyklai-darželiui ,,Ąžuoliukas“.

11. Reorganizuota biudžetinė įstaiga – Rokiškio r. Kavoliškio mokykla-darželis kaip juridinis asmuo baigia savo veiklą nuo jo išregistravimo iš Lietuvos Respublikos Juridinių asmenų registro dienos, bet ne vėliau kaip 2020 m. rugpjūčio 27 d.

12. Po reorganizavimo veiksianti biudžetinė įstaiga – Rokiškio mokykla-darželis „Ąžuoliukas“, turintis teritorinį padalinį – Kavoliškio skyrių, kuris vykdys ikimokyklinio, priešmokyklinio, pradinio ugdymo, neformaliojo vaikų švietimo programas ir įgyvendins ugdymo turinį pagal Lietuvos Respublikos švietimo, mokslo ir sporto ministro patvirtintus Bendruosius ugdymo planus ir Bendrąsias programas. Detalesnės funkcijos, kurias įgyvendins po reorganizavimo veiksianti biudžetinė įstaiga, bus nustatytos Rokiškio mokyklos-darželio „Ąžuoliukas“ nuostatuose.

**V SKYRIUS**

**REORGANIZUOJAMO JURIDINIO ASMENS TURTAS, APSKAITOS IR KITI DOKUMENTAI**

 13. Reorganizuojama biudžetinė įstaiga Rokiškio r. Kavoliškio mokykla-darželis reorganizavimo datai (iki reikalų perdavimo datos) turi pateikti ir perduoti:

 13.1. reorganizuojamos įstaigos valdomo nekilnojamojo turto, ilgalaikio ir trumpalaikio, materialaus ir nematerialaus kilnojamojo turto ar turto perduoto pagal panaudą, paslaugą, apskaitos žiniaraščius su įsigijimo balansine ir likutine verte;

 13.2. pirkėjų, tiekėjų (debitorių, kreditorių skolų) įsiskolinimo žiniaraščius;

 13.3. biudžeto išlaidų sąmatos vykdymo (su FVAS registravimo funkcija) balansą;

 13.4. banko (-ų) sąskaitų išrašų likučių suvestinę reorganizavimo datai.

 14. Reorganizuojamų biudžetinių įstaigų Rokiškio rajono savivaldybės mero potvarkiu sudaryta komisija, turto, apskaitos ir kitų dokumentų perdavimo metu, iki 2020 m. rugpjūčio 27 d. surašo reikalų perdavimo ir priėmimo aktą, patvirtintą Rokiškio rajono savivaldybės mero 2020 m. vasario 13 d. potvarkiu Nr. MV-6„Dėl Rokiškio rajono savivaldybės biudžetinių įstaigų vadovų reikalų perdavimo“ (pridedama).

15. Visas savivaldybės nuosavybės teise priklausantis reorganizuojamai Rokiškio r. Kavoliškio mokyklai-darželiui turtas, apskaitos ir kiti dokumentai iki 2020 m. rugpjūčio 27 d. (imtinai) bus perduoti teisės aktų nustatyta tvarka Rokiškio mokyklai-darželiui „Ąžuoliukas“.

16. Reorganizuojamos Rokiškio r. Kavoliškio mokyklos-darželio finansinę atskaitomybę, finansinius įsipareigojimus, kitų ūkinių reikalų dokumentų bylas po reorganizavimo perims Rokiškio mokykla-darželis „Ąžuoliukas“.

17. Rokiškio r. Kavoliškio mokyklos-darželio archyvas perduodamas Rokiškio rajono savivaldybės administracijos Civilinės metrikacijos ir archyvų skyriui.

**VI SKYRIUS**

**BAIGIAMOSIOS NUOSTATOS**

18. Reorganizuojamo Rokiškio r. Kavoliškio mokyklos-darželio direktoriaus pavaduotoja ugdymui l. e. direktoriaus pareigas reorganizavimo metu privalo užtikrinti nepertraukiamą įstaigos nuostatuose numatytų veiklų ir įsipareigojimų vykdymą.

19. Pasirašius turto perdavimo-priėmimo aktus, Rokiškio r. Kavoliškio mokyklos-darželio antspaudai ir spaudai sunaikinami teisės aktų nustatyta tvarka.

20. Aprašas skelbiamas Kavoliškio mokyklos-darželio ir Rokiškio mokyklos-darželio „Ąžuoliukas“ interneto svetainėse ne vėliau kaip kitą dieną po to, kai Aprašą pasirašo Kavoliškio mokyklos-darželio direktoriaus pavaduotoja, l. e. direktoriaus pareigas ir Rokiškio mokyklos-darželio „Ąžuoliukas“ direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio r. Kavoliškio mokyklos-darželio

direktoriaus pavaduotoja ugdymui,

l. e. direktoriaus pareigas Sonata Stoškuvienė

Rokiškio mokyklos-darželio

,,Ąžuoliukas“ direktorė Romualda Cegelskienė